Mustamäe IV mikrorajoon

pisi|
Mustamäe IV mikrorajoon on Mustamäe asumi allasum Tallinnas Mustamäe linnaosas. Asum piirneb läänes Ehitajate, lõunas E. Vilde, idas Mustamäe ja põhjas A. H. Tammsaare teega.

Mustamäe IV mikrorajooniga külgnevad Mustamäe asumi II, III ja VI mikrorajoon ning Kadaka asumi Laki I ja II kvartaligaMustamäe Linnaosa arengukava 2007 – 2015. Lk. 95 (kaart IV-1 maakasutus). Allasumi keskus Mustamäe Linnaosa Valitsuse haldushoone paikneb A. H. Tammsaare tee ääresMustamäe Linnaosa arengukava 2007 – 2015. Lk. 22 Tabel 2: Mustamäe linnaosa asumid ja nende osad ehk osaasumid – mikrorajoonid (MR) ja kvartalid (KV).

Asumisiseseid kergliiklusteid (peateed) on 2 kilomeetritMustamäe Linnaosa arengukava 2007 – 2015. Lk. 97 (kaart IV-3 kergliiklus). Ainsad nimega tänavad on Lepatriinu ja Herilase tänav.

Mikrorajooni loode- ja lääneosas (mööda Ehitajate tee äärset ala) on säilinud Kadaka parkmetsa okaspuud (mänd)Tallinna haljastuse arengukava kinnitamine. Tallinna Linnavolikogu 3. märtsi 2005 määrus number 17.

Ühistranspordiühendus
Mustamäe IV mikrorajooni sõidavad liinibussid: 9, 10, 20, 20A, 24, 24A, 26, 26A, 28 (Eduard Vilde tee); 12, 13, 61 (Tammsaare tee); 10, 26, 26A, 27, 28 (Ehitajate tee) ja 9, 13, 26, 26A, 61 (Mustamäe tee).

Trollibussid: 1, 5 (Mustamäe tee).

Allasumisse jäävad mööda Eduard Vilde teed liikudes peatus Szolnok, Tammsaare tee äärde Lakiotsa ja Autobussikoondis, Ehitajate tee äärde E. Vilde tee ja Mustamäe teele A. H. Tammsaare tee.

 Ettevõtlus ja endised asutused 
1970. aastal avati mikrorajoonis Mustamäe esimene kaubandus- ja ühiskondlik keskus. Hooned üldpindalaga 1259 m2 projekteerisid arhitektid Paula Koido ja Enno Talger. Algul valmis viiekorpuseline planeering, kuhu oli ette nähtud ka restoran ja kohvik. Ehituse käigus aga kerkisid kolm üksteisega seljakuti kokku projekteeritud hoonet, mille keskel moodustus avar sisehoov. A. H. Tammsaare tee 133 äärde valmis 444 m2 müügisaaliga selvekauplus ABC-4. Teenustemaja hoone, kus asusid TK Kiir selvepesumaja, naiste juuksur, postkontor (sidejaoskond nr 26) ning majapidamis- ja kultuuritarvete laenutus kerkis aadressile Tammsaare 137. Elamuekspluatatsiooni valitsuse haldusruumid ja tehniline plokk garaažidega asus aadressil Tammsaare 135 (lammutati 2019).Epp Lankots, Helen Sooväli. ABC-keskused ja Mustamäe mikrorajoonide identiteedid. Kunstiteaduslikke Uurimusi, 2008/4 (17). Lk 103E. Paeväli. ABC-4. Uut kaubanduses. 1/70. Lk. 5-7Eesti NSV ametitelefonid. Eesti Raamat. 1990

Endises ühiselamus aadressil Eduard Vilde tee 90 asus kuni 1971. aastani Mustamäe Polikliinik ja aastatel 1972–1999 Mustamäe Lastepolikliinik.40 aastat Mustamäe polikliinikut Eri LTKH Leht nr 10, september 2011Kersti Eero. Mustamäe lastepolikliinik: täna eluohtlik, sügisest kodutu. Õhtuleht, 15. veebruar 1999Piret Peensoo. Mustamäe lastepolikliinik kolib peagi uude koju. Eesti Päevaleht, 11. november 1999

Aadressil Ehitajate tee 70 asus Alaealiste Asjade Inspektsioon.

 Lasteaiad ja koolid 
Piirkonda on rajatud kolm lasteaeda ja kaks kool. Mikrorajoonis tegutsevad Lasteaed Sinilind (endine Tallinna 129. Lastepäevakodu, avatud 1969. aastalAjalugu. Tallinna Lasteaed Sinilind) asukohaga A. H. Tammsaare tee 115 ja Rõõmupesa (endine Tallinna 134. Lastepäevakodu, avatud 1969. aastalLühiülevaade lasteaia ajaloost. Tallinna Rõõmupesa Lasteaed) Tammsaare tee 141. Endise Tallinna 130. Lastepäevakodu hoonetes Ehitajate tee 82 asub Mustamäe Sotsiaalkeskus.

1969. aastal avati Tammsaare tee 145 vene ja eesti õppekeelega Tallinna 52. Keskkool, praegune Tallinna Mustamäe HumanitaargümnaasiumKooli ajalugu. Tallinna Mustamäe Humanitaargümnaasium. Põhikooli naabrusse Tammsaare tee 147 rajati Tallinna Majandustehnikumi (Tallinna Majanduskool) uus õppehoone, kus õppetöö algas 1986. aastal.

 Asutused mikrorajoonis 
 Tallinna Lasteaed Sinilind. A. H. Tammsaare tee 115
 Kauplus Maxima X (endine ABC-4). Tammsaare tee 133
 Mustamäe Linnaosa Valitsus. Tammsaare tee 135
 Tallinna Munitsipaalpolitsei Ameti Mustamäe tugipunkt
 EELK Mustamäe Maarja-Magdaleena kogudus
 Tallinna Rõõmupesa Lasteaed. Tammsaare tee 141
 Tallinna Mustamäe Humanitaargümnaasium (endine Tallinna 52. Keskkool). Tammsaare tee 145
 Tallinna Majanduskool (endine Tallinna Majandustehnikum). Tammsaare tee 147
 Rannavolle keskus. Tammsaare tee 147c
 Mustamäe Haljastus. Ehitajate tee 68a
 Mustamäe Sotsiaalkeskus. Ehitajate tee 82
 Mustamäe Avatud Noortekeskus
 Tallinna Puuetega Noorte Õppekeskus Juks Töö Keskus

 Viited 

Välislingid
 Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007.
 Mustamäe IV mikrorajoon (Tallinn). Wikimapia
 Mustamäe kaart. Tallinn

Kategooria:Mustamäe linnaosa
Kategooria:Tallinna allasumid